cyanic-selkie/wikianc huggingface dataset:
ইহানা ধিল্লোন
প্রারম্ভিক জীবন
ইহানা ধিল্লোন ১৯৮৯ সালের ১৮ই আগস্ট তারিখে ভারতের পাঞ্জাবের দক্ষিণ-পশ্চিম শহর ফরিদকোটে র একটি মধ্যবিত্ত শিখ পরিবারে জন্মগ্রহণ করেছেন। তাঁর কিরণ ধিল্লোন নামে একটি বড় বোন রয়েছে। ইহানা পাঞ্জাব বিশ্ববিদ্যালয় থেকে পর্যটন ও আতিথেয়তা বিভাগে স্নাতক ডিগ্রি অর্জন করেছেন। স্নাতক শেষ হওয়ার পরে তিনি হোটেল ম্যানেজমেন্ট বিভাগে স্নাতকোত্তর জন্য মার্কিন যুক্তরাষ্ট্রে যান। ইহানা স্টাডিজ, সুন্দরী এবং প্রথম থেকেই প্রাকৃতিক নান্দনিক বোধের অধিকারী ছিলেন। তাঁর নিজের রাজ্যের ঐতিহ্যবাহী নৃত্য - পাঞ্জাবি গিদ্দার প্রতি তাঁর গভীর আগ্রহ ছিল। তিনি মঞ্চ অভিনয় করতে পছন্দ করতেন এবং সর্বদা পরিপূর্ণতার সাথে তিনি তাঁর চরিত্রগুলোতে অভিনয় করেন।
কর্মজীবন
ইহানা পড়াশোনা শেষ করে আটলান্টা হোটেল ক্রাউন প্লাজায় কাজ করেছেন, যেখানে তার চেহারা একটি মডেলিং এজেন্সিটির দৃষ্টি আকর্ষণ করে এবং তারা তাকে একটি কাজের প্রস্তাব দেয়। এভাবেই আটলান্টায় তার মডেলিং জীবন শুরু হয়েছিল। ভারতে ফিরে আসার পরে, তিনি তার প্রথম টেলিভিশন অনুষ্ঠান, জুয়েলস অফ রয়্যালস এ কাজ করেছেন; ২০১০ সালে চ্যানেল টিএলসিতে প্রচারিত এই অনুষ্ঠানে তিনি অভিনেত্রী লিজা রায়ের সাথে কাজ করেছেন। ২০১৩ সালে, তিনি তার প্রথম চলচ্চিত্র ড্যাডি কুল মুন্ডি ফুল এ অভিনয় করেছেন; যেখানে তিনি মিঙ্কি নামে শহরের একটি ছোট্ট মেয়ের চরিত্রে অভিনয় করেছেন। এই চলচ্চিত্রে তার অভিনয় পাঞ্জাবি চলচ্চিত্র জগতের প্রায় সকল সমালোচকদের কাছ থেকে প্রশংসা কুড়িয়েছিল।
তার কর্মজীবনে বিভিন্ন বৈচিত্র্যময় চরিত্রের মধ্যে একটি হচ্ছে কানাডার সাংবাদিক একুমের চরিত্রটি; সিপ্পি গিল অভিনীত টাইগার (২০১৬) নামক চলচ্চিত্রে মাদকাসক্ত ব্যক্তিদের সাথে নারীরা কীভাবে আচরণ করেন সে বিষয় নিয়ে নির্মিত চলচ্চিত্রে তিনি এই চরিত্রে অভিনয় করেছেন।
চার্লস কোবার্ন
চার্লস ডুভিল কোবার্ন (১৯ জুন ১৮৭৭ - ৩০ আগস্ট ১৯৬১) একজন মার্কিন অভিনেতা ছিলেন। তিনি দ্য মোর দ্য মেরিয়ার (১৯৪৩) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া তিনি দ্য ডেভল অ্যান্ড মিস জোন্স (১৯৪১) ও দ্য গ্রিন ইয়ার্স (১৯৪৬) চলচ্চিত্রে অভিনয়ের জন্য আরও দুইবার শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল হেভেন ক্যান ওয়েট (১৯৪৩), র‍্যাপসোডি ইন ব্লু (১৯৪৫), ও মাংকি বিজনেস (১৯৫২)। চলচ্চিত্র শিল্পে তার অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।
প্রারম্ভিক জীবন
কোবার্ন ১৮৭৭ সালের ১৯শে জুন জর্জিয়া অঙ্গরাজ্যের ম্যাকনে এক স্কচ-আইরিশ মার্কিন পরিবারে জন্মগ্রহণ করেন। তার মাতা এমা লুইস স্প্রিগম্যান (১১ মে ১৮৩৮, স্প্রিংফিল্ড, ওহাইও - ১২ নভেম্বর ১৮৯৬, সাভ্যানা, জর্জিয়া) এবং পিতা মোজেস ডুবিল কোবার্ন (২৭ এপ্রিল ১৮৩৪, সাভ্যানা, জর্জিয়া - ২৭ ডিসেম্বর ১৯০২, সাভ্যানা, জর্জিয়া)। স্যাভানায় বেড়ে ওঠা কোবার্ন ১৪ বছর বয়স থেকে স্থানীয় স্যাভানা থিয়েটারে অনুষ্ঠানের প্রচারপত্র বিলি করা, দর্শকদের আসন দেখিয়ে দেওয়া বা দ্বাররক্ষকের দায়িত্ব পালন করতেন। ১৭ বা ১৮ বছর বয়সে তিনি থিয়েটারের ব্যবস্থাপক হন। তিনি এরপর অভিনয় শুরু করেন এবং ১৯০১ সালে ব্রডওয়ে মঞ্চে তার অভিষেক ঘটে। কোবার্ন ১৯০৫ সালে অভিনেত্রী ইভা উইলসকে নিয়ে অভিনয়ের কোম্পানি গঠন করেন। ১৯০৬ সালে তারা বিবাহ বন্ধনে আবদ্ধ হন। কোম্পানিটি পরিচালনার পাশাপাশি এই যুগল প্রায়ই ব্রডওয়েতে অভিনয় করতেন।
কর্মজীবন
200px|থাম্ব|বাম|[[রোড টু সিঙ্গাপুর (১৯৪০) চলচ্চিত্রে কোবার্ন]] ১৯৩৭ সালে তার স্ত্রী ইভার মৃত্যুর পর তিনি লস অ্যাঞ্জেলেসে চলে যান এবং চলচ্চিত্রে কাজ শুরু করেন। তিনি একে একে অফ হিউম্যান হার্টস (১৯৩৮), মেড ফর ইচ আদার (১৯৩৯), ব্যাচেলর মাদার (১৯৩৯), দ্য ক্যাপ্টেন ইজ আ লেডি (১৯৪০), রোড টু সিঙ্গাপুর (১৯৪০) ও দ্য লেডি ইভ (১৯৪১) চলচ্চিত্রে অভিনয় করেন। তিনি দ্য ডেভল অ্যান্ড মিস জোন্স (১৯৪১) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এরপর তিনি দ্য মোর দ্য মেরিয়ার (১৯৪৩) চলচ্চিত্রে একজন ধনী অবসরপ্রাপ্ত মিলিয়নিয়ার চরিত্রে অভিনয় করেন। দ্য নিউ ইয়র্ক টাইমস-এর বসলি ক্রাউদার লিখেন, "জনাব কোবার্ন এই চলচ্চিত্রের হাস্যরসাত্মক সমাধান এবং তিনি অত্যন্ত ফুরফুরে মেজাজে তার কর্ম সম্পাদন করেছেন...আপনার বুকে হৃদয় থাকলে আপনি জনাব কোবার্নের বেঞ্জামিন ডিঙ্গলকে পছন্দ করবেন।" এই কাজের জন্য তিনি শ্রেষ্ঠ পার্শ্ব অভিনেতা বিভাগে অস্কার লাভ করেন। এই সময়ে তিনি হেভেন ক্যান ওয়েট (১৯৪৩), দ্য কনস্ট্যান্ট নিম্ফ (১৯৪৩), উইলসন (১৯৪৪), টুগেদার অ্যাগেইন (১৯৪৪), আ রয়্যাল স্ক্যান্ডাল (১৯৪৫), ও র‍্যাপসোডি ইন ব্লু (১৯৪৫) চলচ্চিত্রে অভিনয় করেন।
তিনি ১৯৪৬ সালে এ. জে. ক্রোনিনের দ্য গ্রিন ইয়ার্স উপন্যাস অবলম্বনে নির্মিত একই নামের চলচ্চিত্রে অভিনয় করেন। তার চরিত্রটি নাট্যধর্মী ও কৌতুকপূর্ণ হাস্যরসের সম্মিলন ছিল, যা দিয়ে তিনি একাধিকবার পর্দা মাতিয়েছেন। এই চলচ্চিত্রে অভিনয়ের জন্য তিনি আরেকটি শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। পরবর্তী কালে তার অভিনীত অন্যান্য উল্লেখযোগ্য চলচ্চিত্র হল দ্য প্যারাডাইন কেস (১৯৪৭), ইমপ্যাক্ট (১৯৪৯), এভরিবডি ডাজ ইট (১৯৫০), হ্যাজ অ্যানিবডি সিন মাই গাল? (১৯৫২) ও মাংকি বিজনেস (১৯৫২), জেন্টলমেন প্রেফার ব্লডিজ (১৯৫৩) ও জন পল জোন্স (১৯৫৯)। তিনি মূলত হাস্যরসাত্মক চরিত্রে অভিনয় করলেও কিংস রো ও উইলসন চলচ্চিত্রে তাকে নাট্যধর্মী চরিত্রে দেখা যায়।
২০১১ কোপা আমেরিকা
২০১১ ক্যাম্পিওনাতো সাদামেরিকানো কোপা আমেরিকা বা, ২০১১ কোপা আমেরিকা বা, কোপা আমেরিকা আর্জেন্টিনা ২০১১ (2011 Copa América) দক্ষিণ আমেরিকার জাতীয় দলগুলো নিয়ে অনুষ্ঠিত কোপা আমেরিকা ফুটবল প্রতিযোগিতার ৪৩তম আসর। দক্ষিণ আমেরিকার ফুটবলের প্রধান সংগঠন কনমেবল এ প্রতিযোগিতার দায়িত্বে ছিল এবং ১-২৪ জুলাই, ২০১১ সালে আর্জেন্টিনায় অনুষ্ঠিত হয়। প্রতিযোগিতার ড্র অনুষ্ঠিত হয় ১১ নভেম্বর, ২০১০ তারিখে, লা প্লাতায়।
অংশগ্রহণকারী দেশসমূহ
জাপান এবং মেক্সিকোকে কনমেবলের এ প্রতিযোগিতায় আমন্ত্রণ জানানো হয়েছিল। উয়েফা কর্তৃপক্ষ জানায় যে, কনফেডারশনের মধ্যেই প্রতিযোগিতা হওয়া বাঞ্ছনীয়। যদি তা হয়, তাহলে তা পৃথক প্রতিযোগিতা হিসেবে স্বীকৃতি পাবে। ২৩ নভেম্বর, ২০০৯ তারিখে জানা যায় যে, দল দু'টি উক্ত প্রতিযোগিতায় অংশগ্রহণ করবে না।
৩১ মার্চ, ২০১০ তারিখে কনকাকাফ কর্তৃপক্ষ জানায় যে, মেক্সিকোকে তাদের ২০১২ সালের অলিম্পিক ফুটবল দলের সুবিধার্থে ও পাঁচজন বয়স-বহির্ভূত খেলোয়াড় নিয়ে গড়া দলকে পাঠাবে। মেক্সিকো দূর্বল দল প্রেরণ করে। পাশাপাশি আটজন ফুটবলারকে এক সপ্তাহ পূর্বে শৃঙ্খলা ভঙ্গ করায় দল থেকে বহিষ্কার করেছিল।
নিম্নোক্ত ১২ দলের প্রতিযোগিতার পূর্বেকার ফিফা বিশ্ব র‌্যাঙ্কিং বন্ধনীতে দেখানো হয়েছে:
মাঠসমূহ
খেলা আয়োজনের জন্যে আটটি শহরকে নির্বাচিত করা হয়। উদ্বোধনী ও সমাপণী খেলা যথাক্রমে এস্তাদিও সিওদাদ দি লা প্লাতা ও এস্তাদিও মনুমেন্তাল আন্তোনিও ভেসপুসিও লিবার্তি স্টেডিয়ামে অনুষ্ঠিত হয়।
ড্র অনুষ্ঠান
১১ নভেম্বর, ২০১০ তারিখে লা প্লাতার টিট্রো আর্জেন্টিনো ডি লা প্লাতায় স্থানীয় সময় ১৭:০০ (ইউটিসি-০৩:০০) প্রতিযোগিতার ড্র অনুষ্ঠিত হয়। ড্র অনুষ্ঠানটি ক্যানাল সাইতে টেলিভিশনের মাধ্যমে আর্জেন্টিনায় সম্প্রচারিত হয়।  এরপূর্বে ১৮ অক্টোবর, ২০১০ তারিখে কনমেবলের নির্বাহী কমিটিতে সিদ্ধান্ত নেয়া হয়েছিল যে, ড্রয়ের জন্যে দলের নাম পাত্রে রাখা হবে।
দলসমূহ
অংশগ্রহণকারী দলসমূহের সংশ্লিষ্ট সংস্থা ২৩-সদস্যবিশিষ্ট খেলোয়াড় প্রতিযোগিতা উদ্বোধনের পূর্বে প্রেরণ করে। ২৪ জুন, ২০১১ তারিখে কনমেবল কর্তৃপক্ষ পূর্বেকার প্রতিযোগিতার ২২ খেলোয়াড়ের পরিবর্তে আর একজন খেলোয়াড় অন্তর্ভুক্তির সিদ্ধান্ত নেয়। তন্মধ্যে তিনজন খেলোয়াড়কে অবশ্যই গোলরক্ষক হতে হবে।
খেলা পরিচালনাকারীগণ
৬ জুলাই, ২০১১ তারিখে কনমেবলের রেফারী কমিশন প্রতিযোগিতার জন্যে ২৪ জন রেফারী এবং ২ জন অতিরিক্ত রেফারীর তালিকা প্রকাশ করে। প্রত্যেক অংশগ্রহণকারী দলের সংস্থা থেকে দুইজন করে রেফারী মনোনয়ন দেয়া হয়:
সার্হিও পিজ্জোত্তা রাউল অরোস্কো সালভিও ফাগুন্দেস এনরিক ওসেস
উইলমার রোলদান কার্লোস ভেরা কার্লোস আমারিল্লা ভিক্তর উগো রিভেরা
রবার্তো সিলভেরা হুয়ান সোতো ওয়াল্তার কুইসাদা ফ্রান্সিস্কো চাকন
অতিরিক্ত সহকারী রেফারীগণ: দিয়েগো বোনফা, হার্নান মাইদানা
<references group="O"/>
প্রথম পর্ব
প্রথম রাউন্ড বা গ্রুপ পর্বে ১২টি দলকে ৩ গ্রুপের মধ্যে রাখা হয়। প্রত্যেক গ্রুপে রাউন্ড-রবিন পদ্ধতিতে ৬টি খেলা হয়; যাতে প্রত্যেক দল একে-অপরের বিরুদ্ধে খেলবে। জয়ে ৩ পয়েন্ট, ড্রয়ে ১ পয়েন্ট এবং পরাজয়ের ফলে শূন্য পয়েন্ট রাখা হয়। প্রত্যেক গ্রুপের শীর্ষস্থানীয় দুই দল এবং সেরা দুইটি তৃতীয় দল পরবর্তী পর্ব কোয়ার্টার ফাইনালে উত্তরণ ঘটবে।
শীর্ষ দল নির্ধারণে নিম্নবর্ণিত বিধান রাখা হয়েছে:
''সকল খেলাই আর্জেন্টিনার স্থানীয় সময় (ইউটিসি-০৩:০০) অনুযায়ী অনুষ্ঠিত হয়।
তৃতীয় স্থান অর্জনকারী দলগুলোর তালিকা
প্রথম পর্বের শেষে প্রত্যেক গ্রুপের তৃতীয় স্থান অর্জনকারী দলগুলোর মধ্যে তুলনা করা হয়। তৃতীয় স্থান অর্জনকারী সেরা দুইটি দল কোয়ার্টার-ফাইনালে পৌছায়।
ফাইনাল পর্বসমূহ
এবারের প্রতিযোগিতার ফাইনাল পর্ব পূর্বেকার প্রতিযোগিতার চেয়ে আলাদা ছিল। নকআউট পর্বে, যদি কোন খেলা সাধারণ ৯০ মিনিট শেষ হওয়ার পরও সমতায় থাকে তাহলে ৩০ মিনিট অতিরিক্ত সময় দেওয়া হয় (পূর্বেকার প্রতিযোগিতায় এরকম অবস্থায় সরাসরি পেনাল্টি শুটআউট নেওয়া হত)। প্রতিযোগিতার ইতিহাসে প্রথমবারের মত নকআউট পর্বে কোন আমন্ত্রিত দল ছিলনা। আমন্ত্রিত দুইটি দল মেক্সিকো এবং কোস্টা রিকা গ্রুপ পর্ব থেকেই বিদায় নেয়। প্যারাগুয়ে প্রতিযোগিতার ফাইনালে পৌছে, যদিও তারা প্রতিযোগিতার একটি খেলায়ও জিততে পারেনি।
ফাইনাল পজিশন
ফুটবলের পরিসংখ্যান-সংক্রান্ত প্রচলিত রীতি অনুসারে, যেসব খেলা অতিরিক্ত সময়ে নিষ্পত্তি হয় সেগুলোকে জয় এবং পরাজয় হিসেবে ধরা হয়। অপরদিকে, যেসব খেলা পেনাল্টি শুটআউটে নিষ্পত্তি হয় সেগুলোকে ড্র হিসেবে ধরা হয়।
বিজ্ঞাপনী উদ্যোগ
গ্লোবাল প্লটিনাম স্পন্সর: গ্লোবাল গোল্ড স্পন্সর: গ্লোবাল সিলভার স্পন্সর: দাপ্তরিক সরবরাহকারী: দাতব্য অংশীদার: স্থানীয় সরবরাহকারী: ওয়েব হোস্টিং:
মিডিয়া কাভারেজ
বিশ্বের ৫০টিরও বেশি দেশে কোপা আমেরিকা সম্প্রচার করে ইউটিউব।
থিম সঙ্গীত
আর্জেন্টিনীয় গায়ক দিয়েগো তরেসের গাওয়া"ক্রেও এন আমেরিকা" ছিল প্রতিযোগিতার দাপ্তরিক থিম সঙ্গীত। উদ্বোধনী অনুষ্ঠানে তিনি এই সঙ্গীত পরিবেশন করেন। প্রতিযোগিতার গৌন থিম সঙ্গীতগুলোর মধ্যে উল্লেখযোগ্য জেসন দেরুলোর "ডন্ট ওয়ানা গো হোম", শাকিরার "রাবিওসা" এবং মার্তিন সলভেইগের "রেডি টু গো"।
স্পাইডার-ম্যান
স্পাইডার-ম্যান (Spiderman; মাকড়শা মানব) হল একটি কাল্পনিক কমিক চরিত্র। এর স্রষ্টা হলেন মার্ভেল কমিকসের প্রধান সম্পাদক, লেখক স্ট্যান লি ও কার্টুনিস্ট স্টিভ ডিটকো। স্পাইডারম্যান প্রথম প্রকাশিত হয় ১৯৬২ সালের আগস্ট মাসে এমেইজিং ফ্যান্টাসির ১৫তম সংখ্যায়। তাকে দেখানো হয় একজন টিনএজার হিসেবে যে তার পিতৃব্য আঙ্কেল বেন ও আন্ট মে এর ঘরে বেড়ে উঠেছে। এ বয়সে তাকে বয়োসন্ধিক্ষণের সাথে সাথে মুখোশধারী দস্যুদের সাথে সংগ্রাম করতে হয়। শীঘ্রই স্পাইডারম্যানের স্রষ্টারা তাকে অতিমানবীয় ক্ষমতাবান হিসেবে দেখানো শুরু করেন।
১৯৬০ দশকের যে সময়ে স্পাইডারম্যান প্রকাশিত হয় তখন কমিক বইগুলোতে টিনএজারদের দেখানো হতো প্রধান সুপারহিরোর পার্শ্বচরিত্র হিসেবে। স্পাইডারম্যানের পিটার পার্কার এ গন্ডি থেকে বেরিয়ে এসে নতুন ধারা চালু করে। পিটার পার্কার একজন সাধারণ স্কুল পড়ুয়া টিনএজার যার মধ্যে সমবয়সীরা নিজেদের ছায়া খুজেঁ পায়। সময়ের সাথে পিটার পার্কার তার লাজুকতা পিছনে ফেলে স্কুল থেকে কলেজে পা দেয়, সেই সাথে যুক্ত হতে থাকে নানান ঝঞ্ঝাটে। কমিকে স্পাইডারম্যানকে প্রায়ই স্পাইডি, ওয়েব-স্লিঙ্গার, ওয়াল-ক্রলার বা ওয়েব-হেড নামেও ডাকা হয়।
আদিকথা
১৯৬২ সালে ফ্যান্টাস্টিক ফোর এর সাফল্যের পর মারভেল কমিকসের সম্পাদক ও প্রধান লেখক স্ট্যান লি নতুন একটি চরিত্রের সন্ধান করতে থাকেন। টিনএজারদের কাছে কমিক বইয়ের ব্যাপক জনপ্রিয়তা তাকে একটি টিনএজ চরিত্র সৃষ্টিতে উদ্বদ্ধ করে।
ব্যবসায়িক সফলতা
এমেইজিং ফ্যান্টাসিতে প্রকাশিত হবার পর থেকে স্পাইডারম্যান মারভেল কমিকসের বেস্ট সেলিং কমিকস হিসেবে চলতে থাকে।
কাহিনী সংক্ষেপ
নিউ ইয়র্ক সিটির বাসিন্দা স্কুলছাত্র পিটার পার্কার তার আঙ্কেল বেন ও আন্ট মে এর ঘরে বেড়ে উঠছে। স্কুলের এক প্রদর্শনীতে এক তেজস্ক্রিয় মাকড়শার কামড়ে সে মাকড়শার মতো ক্ষিপ্রতা আর ক্ষমতা লাভ করে। এই অতিমানবীয় ক্ষমতার সাথে সে দেয়াল বেয়ে উঠার ক্ষমতা লাভ করে আর স্পাইডার সেন্স এর মাধ্যমে কোনো আক্রমণের আগেই বুঝতে পারে। তার বৈজ্ঞানিক দক্ষতা দিয়ে সে একটি ছোট যন্ত্র তৈরি করে যা দিয়ে আঠালো জাল নিক্ষেপ করা যায়। শুরুতে জনপ্রিয় হবার জন্য সে একটি পোশাক তৈরি করে এবং এর নাম দেয় স্পাইডারম্যান। একদিন সে এক চোর কে বাধা না দিয়ে পালানোর সুযোগ দেয় এবং পরবর্তীতে আবিষ্কার করে একই ব্যক্তি তার আঙ্কেল বেনকে হত্যা করেছে। স্পাইডারম্যান পরবর্তীকালে হত্যাকারীকে খুজেঁ বের করে এবং প্রতিশোধ নেয় এরপর তার শক্তিকে কাজে লাগিয়ে সে জনকল্যাণ মূলক কাজ করতে থাকে ও নিউ ইয়র্ক সিটিকে নানা বিপদ থেকে মুক্ত করতে থাকে।
পুরস্কার ও সম্মাননা
<!-- অনুবাদ?? -->
এনআরবি ব্যাংক লিমিটেড
এনআরবি ব্যাংক লিমিটেড (NRB Bank Limited) বাংলাদেশের একটি বাণিজ্যিক ব্যাংক।
তাইওয়ানের ইতিহাস
তাইওয়ান (চীনা: 臺灣 বা 台灣, ফিনিন: Táiwān, থাইওয়ান্), সরকারি নাম চীন প্রজাতন্ত্র (চীনা: 中華民國), পূর্ব এশিয়ার একটি দ্বীপরাষ্ট্র, যা তাইওয়ান প্রণালীর পূর্বে চীনা মূল ভুখণ্ডের দক্ষিণ-পূর্ব উপকূলে অবস্থিত। তাইওয়ান হচ্ছে ইউরেশীয় প্লেট ভূগঠনপ্রণালী দ্বারা গঠিত এবং ফিলিপিন্সের দক্ষিণে অবস্থিত। দ্বিতীয় বিশ্বযুদ্ধ শেষে দ্বীপটি চীনা প্রজাতন্ত্রের অধীনে আসে। এর পূর্বে প্রায় ৫০ বছর তাইওয়ান জাপান সাম্রাজ্যের একটি উপনিবেশ ছিল। সাধারণত প্রজাতন্ত্রী চীন-শাসিত এলাকা বোঝাতেও "তাইওয়ান" ব্যবহৃত হয়। প্রজাতন্ত্রী চীন সরকার প্রশান্ত মহাসাগরের তাইওয়ান মূল ভূখণ্ড-দ্বীপ, অর্কিড দ্বীপ, গ্রিন দ্বীপ শাসন করে থাকে। এছাড়াও তাইওয়ানের সরকার পিশকাদোরিশ (পর্তুগিজ: Pesdores, অর্থাৎ "মৎস্যজীবীগণ"), কিনমেন, ফুচিয়েন তীরবর্তী মাৎসু প্রভৃতি দ্বীপও শাসন করে। তাইওয়ান ও ফেংহু দ্বীপপুঞ্জগুলো (তাইপে ও কাওসিউং পৌরসভা বাদে) প্রজাতন্ত্রী চীনের "তাইওয়ান প্রদেশ" হিসেবে প্রশাসিত হয়।
তাইওয়ান দ্বীপের মূল ভূখণ্ড ফরমোজা (পর্তুগিজে উচ্চারণ: ইলিয়া ফ়ুর্‌মোজ়া, অর্থাৎ সুন্দরী দ্বীপ) নামেও পরিচিত যা পূর্ব এশিয়ার চীনা মূল-ভূখণ্ড তীরবর্তী অঞ্চল এবং জাপানের মূল-ভূখণ্ডের দক্ষিণ-পশ্চিমে অবস্থিত। জাপানের রিউকিউ দ্বীপপুঞ্জের ঠিক পশ্চিমেই তাইওয়ান দ্বীপের অবস্থান। এর পূর্বে প্রশান্ত মহাসাগর, দক্ষিণে দক্ষিণ চীন সাগর ও লুজন খাড়ি, পশ্চিমে তাইওয়ান খাড়ি এবং পূর্বে পূর্ব চীন সাগর অবস্থিত। দ্বীপটি ৩৯৪ কিলোমিটার (২৪৫ মাইল) দীর্ঘ এবং ১৪৪ কিলোমিটার (৮৯ মাইল) প্রশস্ত। এখানে কাড়া পর্বত ও ট্রপিকাল বন রয়েছে।
তাইওয়ানের মোট লোকসংখ্যা প্রায় ২ কোটি ৩০ লক্ষ। তন্মধ্যে হোকলো সম্প্রদায় সর্বাধিক এবং আরো আছে হাক্কা, প্রাচীন তাইওয়ানবাসী, চীনা তাইওয়ানবাসী, প্রবাসী তাইওয়ানবাসী প্রমূখ সম্প্রদায়। প্রধান ভাষা হচ্ছে ম্যান্ডারিন এবং উপভাষা সমূহ হচ্ছে তাইওয়ানি (মিননান উপভাষা), হাক্কা উপভাষা ইত্যাদি। উচ্চপ্রযুক্তি, উষ্ণমন্ডলীয় কৃষিজাতপণ্য প্রভৃতি রপ্তানি করে অজস্র বৈদেশিক মুদ্রা বিনিময় করে। ন্যানোপ্রযুক্তি, অপ্টো ইলেকট্রনিক, পর্যটন প্রমূখ শিল্প তাইওয়ানের উন্নয়নে সহায়ক।
ডেভিড পিদি
ডেভিড বার্টলেট পিদি (David Pithey; জন্ম: ৪ অক্টোবর, ১৯৩৬ - মৃত্যু: ২১ জানুয়ারি, ২০১৮) রোডেশিয়ার সলিসবারিতে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬৩ থেকে ১৯৬৭ সময়কালে দক্ষিণ আফ্রিকার পক্ষে আট টেস্টে অংশগ্রহণ করেছেন তিনি।
রোডেশিয়া ও ওয়েস্টার্ন প্রভিন্সের পক্ষে খেলার পাশাপাশি প্রথম-শ্রেণীর ক্রিকেটে অক্সফোর্ড ও নর্দাম্পটনশায়ারের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে সক্ষমতা দেখিয়েছেন ডেভিড পিদি।
প্রারম্ভিক জীবন
তার ভাই টনি পিদি দক্ষিণ আফ্রিকার পক্ষে প্রতিনিধিত্ব করেছেন। টনি পিদি ডানহাতি ব্যাটসম্যান হিসেবে দক্ষিণ আফ্রিকা জাতীয় দলে খেলেছেন। দুই ভাইয়ের মধ্যে কনিষ্ঠ ছিলেন তিনি।
প্রথম-শ্রেণীর ক্রিকেট
১৯৫৬-৫৭ মৌসুমে রোডেশিয়ার পক্ষে প্রথম-শ্রেণীর ক্রিকেটে অভিষেক হয় তার। কেপ টাউন বিশ্ববিদ্যালয়ে পড়াশোনা করেছেন। ফলশ্রুতিতে সাউথ আফ্রিকান ইউনিভার্সিটিজের পক্ষে খেলার সুযোগ হয় তার ও ১৯৫৭-৫৮ মৌসুমে সফরকারী অস্ট্রেলিয়া একাদশের বিপক্ষে খেলেন। প্রথম ইনিংসে ৫/১০৫ বোলিং পরিসংখ্যান গড়ার পাশাপাশি দ্বিতীয় ইনিংসে ৪০ রান তুলে দলের পরাজয় রুখে দিতে সমর্থ হন।
রোডস বৃত্তিধারী হিসেবে ঘোষণার পূর্ব-পর্যন্ত ঘরোয়া ক্রিকেটে নিয়মিতভাবে খেলতে থাকেন। ১৯৫৯ সালে অক্সফোর্ডের সেন্ট এডমন্ড হলে পড়াশোনার জন্যে ইংল্যান্ড চলে যান। ১৯৬০ থেকে ১৯৬২ সময়কাল পর্যন্ত বিশ্ববিদ্যালয় দলের পক্ষে ৩৭টি প্রথম-শ্রেণীর খেলায় অংশ নেন। তন্মধ্যে, মে, ১৯৬১ সালে অক্সফোর্ডে গ্ল্যামারগনের বিপক্ষে ব্যাটিং উদ্বোধনে নেমে ১৩৩ রানের মনোজ্ঞ সেঞ্চুরি করেন। দুই সপ্তাহ পর সফরকারী অস্ট্রেলিয়ার বিপক্ষে খেলোয়াড়ী জীবনের সেরা বোলিং পরিসংখ্যান গড়েন। ২৭ ওভার বোলিং করে ৭/৪৭ পান। উইজডেনের ভাষায়, বিধ্বংসী বোলিং করেন তিনি যা অস্ট্রেলীয়দেরকে হতবিহ্বল করে দিয়েছিল। ১৯৬২ সালে সংক্ষিপ্তকালের জন্য কাউন্টি চ্যাম্পিয়নশীপে নর্দাম্পটনশায়ারের পক্ষে খেলেন। এছাড়াও, লর্ডসে জেন্টলম্যান বনাম প্লেয়ার্সের মধ্যেকার সর্বশেষ খেলায় জেন্টলম্যানের প্রতিনিধিত্ব করেন ডেভিড পিদি।
মোহাম্মদ আজিজুর রহমান
মোহাম্মদ আজিজুর রহমান (জন্ম: ১ জানুয়ারি ১৯৪৫) বাংলাদেশ সেনাবাহিনীর অবসরপ্রাপ্ত মেজর জেনারেল ও স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
ডেভিড পিদি
প্রথম-শ্রেণীর ক্রিকেট
ক্রিকেট খেলার পাশাপাশি অক্সফোর্ডের পক্ষে হকি খেলায় অংশ নিয়ে ব্লু লাভ করেছিলেন তিনি।
মোহাম্মদ আজিজুর রহমান
প্রাথমিক জীবন
আজিজুর রহমান ১ জানুয়ারি ১৯৪৫ সালে সিলেট জেলার বিয়ানীবাজারে জন্মগ্রহণ করেন। তার পৈত্রিক নিবাস গোলাপগঞ্জের রানাপিংয়ের ছত্তিশ গ্রামে। তার বাবার নাম সরাফত আলী এবং মায়ের নাম মহিবুন নেছা। পিতার কর্মস্থল হিসেবে তাকে সুনামগঞ্জ, হবিগঞ্জ ও সিলেট শহরে পড়াশুনা করতে হয়। তিনি সিলেট এমসি কলেজ থেকে ইন্টারমিডিয়েট ও ঢাকার জগন্নাথ কলেজ থেকে স্নাতক ডিগ্রি লাভ করেন।
ডেভিড পিদি
স্বদেশ প্রত্যাবর্তন
১৯৬২-৬৩ মৌসুমে রোডেশিয়ায় ফিরে আসেন ও কারি কাপে রোডেশিয়া বি দলের সদস্যরূপে অংশ নেন। ঐ প্রতিযোগিতায় তিনি ৩২.৭০ গড়ে ৫৫৬ রান ও ২৬.৮৮ গড়ে ২৬ উইকেট দখল করেছিলেন। প্রিটোরিয়ায় অনুষ্ঠিত খেলায় নর্থ-ইস্টার্ন ট্রান্সভালের বিপক্ষে ব্যাটিং উদ্বোধন করেন। ১৬৬ রান তুলে প্রথম-শ্রেণীর খেলায় সর্বোচ্চ ব্যক্তিগত রান তুলেন ডেভিড পিদি।
মোহাম্মদ আজিজুর রহমান
প্রাথমিক জীবন
তিনি বসবাস করেন ঢাকার মহাখালীর ডিওএইচএসে। তার স্ত্রীর নাম সেলিনা আজিজ। তাদের এক মেয়ে ও এক ছেলে।
ডেভিড পিদি
টেস্ট ক্রিকেট
দলীয় সঙ্গী অফ স্পিনার কেলি সেম্যুরের সাথে একযোগে দক্ষিণ আফ্রিকা দলের সদস্য হন ও ১৯৬৩-৬৪ মৌসুমে অস্ট্রালেশিয়া সফরে যান। ৬ ডিসেম্বর, ১৯৬৩ তারিখে টেস্ট ক্রিকেটে অভিষেক ঘটে ডেভিড পিদির। প্রথম টেস্টে ৩৪.০৯ গড়ে ১১ উইকেট নিয়ে দলকে সিরিজে এগিয়ে নিয়ে যান। এরফলে প্রথম তিন টেস্ট খেলেন। কিন্তু, পরবর্তী টেস্টগুলোয় কোন উইকেট লাভে ব্যর্থ হন ও সেম্যুরের কাছে স্থানচ্যূতি ঘটে তার। আট নম্বরে ব্যাটিংয়ে নেমে ৭.৮০ গড়ে মাত্র ৩৯ রান তোলার সুযোগ হয় তার। তন্মধ্যে, সিডনিতে অনুষ্ঠিত তৃতীয় টেস্টের দ্বিতীয় ইনিংসে বেশ দূর্ভাগ্যের শিকার হন তিনি। তার বোলিংয়ে বেশ কিছু ক্যাচ তালুবন্দী করতে ব্যর্থ হন ফিল্ডারেরা।
মোহাম্মদ আজিজুর রহমান
কর্মজীবন
আজিজুর ১৯৬৬ সালে সেনাবাহিনীতে যোগ দেন এবং কাকুলস্থ পাকিস্তান মিলিটারি একাডেমিতে প্রশিক্ষণ গ্রহণ করেন। ১৯৬৮ সালের এপ্রিলে কমিশন লাভের পর লাহোরে ২য় ইস্ট বেঙ্গল রেজিমেন্টে যোগদান করেন। পরবর্তীতে ২য় ইস্ট বেঙ্গল রেজিমেন্ট এর সাথে তিনি ঢাকার জয়দেবপুরে বদলি হয়ে আসেন।
ডেভিড পিদি
টেস্ট ক্রিকেট
এরপর তিনি আবারও দলে ফিরে আসেন। ১৯৬৩-৬৪ মৌসুমে স্বাগতিক নিউজিল্যান্ডের বিপক্ষে তিন টেস্টে অংশ নেন তিনি। ১৮.৬৬ গড়ে ১২ উইকেট পান। তন্মধ্যে, ডুনেডিনে দ্বিতীয় টেস্টের দ্বিতীয় ইনিংসে ব্যক্তিগত সেরা বোলিং ৬/৫৮ লাভ করেন। ছয় বা ততোধিক উইকেট লাভের ক্ষেত্রে ইনিংসে এটিই দক্ষিণ আফ্রিকান স্পিনারদের মধ্যে একমাত্র ঘটনা ছিল। ৪০ বছরের মধ্যে ১৯৫৬-৫৭ মৌসুমে হিউ টেফিল্ডের ৬/৭৮ ও ১৯৯৬-৯৭ মৌসুমে পল অ্যাডামস ৬/৫৫ পেয়েছিলেন এ সাফল্য অর্জন করেছিলেন।
মোহাম্মদ আজিজুর রহমান
মুক্তিযুদ্ধে ভূমিকা
১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। এর অবস্থান ছিল জয়দেবপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনরায় সংগঠিত হওয়ার পর তিনি ৩ নম্বর সেক্টরের আশ্রমবাড়ি/বাঘাইছড়ি সাবসেক্টরের অধিনায়কের দায়িত্ব পান। পরে এস ফোর্সের ব্রিগেড মেজর হিসেবে দায়িত্ব পালন করেন। মুক্তিযুদ্ধের সূচনায় এপ্রিল মাসের প্রথম দিকে একদল মুক্তিযোদ্ধা অবস্থান নেয় শেরপুর-সাদিপুরে। ইস্ট বেঙ্গল রেজিমেন্ট, ইপিআর, মুজাহিদ ও আনসার এবং ছাত্র-যুবক সমন্বয়ে গড়া দল। তারা এখানে অবস্থান নিয়ে পাকিস্তানি সেনাবাহিনীর বিরুদ্ধে ২৪ এপ্রিল পর্যন্ত প্রতিরোধ যুদ্ধ করে। এই দলের নেতৃত্বে ছিলেন মো. আজিজুর রহমান। কুশিয়ারা নদীর পাশে শেরপুর। সিলেট, সুনামগঞ্জ, মৌলভীবাজার ও হবিগঞ্জ জেলার সংযোগস্থল। সড়কপথে ঢাকা ও অন্যান্য জেলার সঙ্গে ওই চার জেলার যোগাযোগ শেরপুরের ওপর দিয়ে। এর অদূরে সাদিপুর। ৮ এপ্রিল মুক্তিযোদ্ধাদের একাংশ সিলেট শহরে, একাংশ খাদিমনগরে এবং আরেকটি অংশ অম্বরখানা ও ওয়্যারলেস স্টেশনে ছিলেন। সেদিন রাতেই তারা পাকিস্তানি সেনাবাহিনীর মুখোমুখি হন। সিলেটের খাদিমনগরে প্রায় হাতাহাতি যুদ্ধ হয়। অম্বরখানায় সারা রাত যুদ্ধ চলে। মুক্তিযোদ্ধাদের একটি অংশ তখন ছিল সুরমা নদীর দক্ষিণ তীরে। তারা ইস্ট বেঙ্গল রেজিমেন্টের। পাকিস্তানি সেনা সংখ্যায় ছিল বিপুল। সে তুলনায় মুক্তিযোদ্ধা ছিল অনেক কম। রাত তিনটার দিকে যুদ্ধের মোড় ঘুরে যায়। প্রচণ্ড আক্রমণে মুক্তিযোদ্ধারা পিছু হটতে বাধ্য হন। দক্ষিণ তীরে অবস্থানরত মুক্তিযোদ্ধারাও ব্যাপক গোলাবর্ষণের মুখে পড়েন। চার ঘণ্টা যুদ্ধ করে পাকিস্তানি সেনারা সিলেট শহর দখল করে নেয়। কিন সেতুর দক্ষিণ প্রান্তে ছিল মুক্তিযোদ্ধাদের একটি এলএমজি পোস্ট। ওই স্থান তখনো মুক্তিযোদ্ধাদের দখলে। সেখানে পাকিস্তানি সেনারা বিরামহীনভাবে গোলাবর্ষণ করতে থাকে। এতে এলএমজিম্যান শহীদ হন। তখন মো. আজিজুর রহমান নিজেই এলএমজি দিয়ে পাকিস্তানি সেনাদের মোকাবিলা করতে থাকেন। তার সাহসিকতায় পাকিস্তানি সেনারা অনেকক্ষণ নদী পারাপারে বিরত থাকতে বাধ্য হয়। যুদ্ধ চলতে থাকে। কিন্তু কিছুক্ষণের মধ্যেই সেখানে অনিবার্য অবস্থা নেমে আসে। এ সময় মো. আজিজুর রহমান জানতে পারেন তার ডান দিকের আরআর (রিকোয়েললেস রাইফেল) চালনাকারী দল অবস্থান ছেড়ে চলে গেছে। তখন তিনি দ্রুত সেখানে গিয়ে দেখতে পান আরআরটি একটি জিপে পড়ে আছে। চালকও উধাও। এ অবস্থায় তিনি নিজেই ওই গাড়ি চালিয়ে তার কমান্ড পোস্টে যেতে উদ্যত হন। তখনই পাকিস্তানি সেনারা সরাসরি জিপের ওপর গোলাবর্ষণ করে। জিপটি নদীর ঢাল দিয়ে গড়িয়ে পড়ে। তিনি আহত হন। আহত আজিজুর রহমান এরপর পেছনে যান। সেখানে তার দেখা হয় পশ্চাদপসরণরত কয়েকজন সহযোদ্ধার সঙ্গে। কিন্তু তারা আতঙ্কগ্রস্ত। পরে ওই সহযোদ্ধারা পালিয়ে গেল। তিনি এতে বিচলিত হলেন না।
৯ এপ্রিল ১৯৭১ সালে সিলেট শহরের সুরমা নদীর উপর কীনব্রিজের যুদ্ধে অসম সাহসিকতা প্রদর্শনের জন্য তাকে ‘বীর উত্তম' খেতাবে ভূষিত করা হয়।
ডেভিড পিদি
টেস্ট ক্রিকেট
১৯৬৪-৬৫ মৌসুমে তিন খেলায় অংশ নিলেও কোন সফলতা পাননি। কিন্তু, ১৯৬৫-৬৬ মৌসুমে নিজেকে মেলে ধরতে থাকেন ডেভিড পিদি। কারি কাপে রোডেশিয়া এ দলের সদস্যরূপে ৩৭.৬০ গড়ে ৩৭৬ এবং ৩২.১৫ গড়ে ১৩ উইকেট পান তিনি। মৌসুম শেষে নর্থ ভার্সাস সাউথের মধ্যকার প্রস্তুতিমূলক খেলায় অংশ নেন তিনি।
১৯৬৬-৬৭ মৌসুমে সফরকারী অস্ট্রেলিয়া দলের বিপক্ষে টেস্ট সিরিজ খেলার পূর্বে দক্ষিণ আফ্রিকা একাদশের পক্ষে খেলেন। খেলায় ৪৯.৪-২৫-৮৬-৫ বোলিং পরিসংখ্যান গড়ে স্বাগতিক দলের গুরুত্বপূর্ণ বিজয়ে প্রভূতঃ ভূমিকা রাখেন তিনি। সিরিজের দ্বিতীয় ও তৃতীয় টেস্ট খেলার জন্য মনোনীত হন তিনি। দ্বিতীয় টেস্টের দ্বিতীয় ইনিংসে ৫৫ রান তুলেন। অষ্টম উইকেটে পিটার পোলকের ৮৬ রানের জুটি গড়েন তারা। এরফলে ফলো-অনের কবলে পড়েও দলেও বিজয়ের জন্য কিছুটা সুযোগ এনে দেন। তবে, কোন টেস্টেই কোন উইকেট পাননি। ফলশ্রুতিতে, জ্যাকি দু প্রিজের কাছে স্থান হারান। অস্ট্রেলিয়া বিপক্ষে পাঁচ টেস্টে খেলে ৩৫৩ রান দিয়ে কোন উইকেট পাননি।
১৯৬৭-৬৮ মৌসুমে ট্রান্সভাল এ দলের পক্ষে কারি কাপে অংশ নেন। এরপর তিনি খেলোয়াড়ী জীবন থেকে অবসর গ্রহণ করেন। ক্রিস্টোফার মার্টিন-জেনকিন্স তার সম্পর্কে মন্তব্য করতে গিয়ে লিখেন যে, ‘পুণঃপুণঃ নিজেকে প্রতিভাধররূপে প্রমাণ করে রাখতে সচেষ্ট ছিলেন ডেভিড পিদি।’
ব্যক্তিগত জীবন
১৯৯৫ সাল পর্যন্ত নাটালের কিয়ার্সনে কলেজে মার্কেটিং বিভাগের প্রধানের দায়িত্ব পালন করেছেন। তার জ্যেষ্ঠ ভ্রাতা টনি পিদি দক্ষিণ আফ্রিকার পক্ষে টেস্ট ক্রিকেট খেলেছেন। তন্মধ্যে, ১৯৬৩-৬৪ মৌসুমে অস্ট্রালেশিয়া সফরে একত্রে পাঁচ টেস্টে অংশ নিয়েছেন। এছাড়াও এ সফরেই পোলক ভ্রাতৃদ্বয় - পিটার পোলক ও গ্রেইম পোলকের সাথে একত্রে খেলেন। এটিই এক টেস্টে কোন দলের পক্ষে দুই জোড়া ভ্রাতৃদ্বয়ের একযোগে খেলায় অংশগ্রহণ ছিল।
ব্যক্তিগত জীবনে বিবাহিত ডেভিড পিদি সারি নাম্নী এক রমণীর পাণিগ্রহণ করেন। তাদের সংসারে দুই কন্যা ও এক পুত্র ছিল। বেশ কয়েকবছর ধরে আলঝেইমার’স রোগে ভুগছিলেন তিনি। অতঃপর ২১ জানুয়ারি, ২০১৮ তারিখে অক্সফোর্ডশায়ারের কিডলিংটন এলাকায় ৮৪ বছর বয়সে দেহাবসান ঘটে ডেভিড পিদি’র।
দ্য পিকচার (ম্যাগাজিন)
দ্য পিকচার ছিল একটি অস্ট্রেলীয় পুরুষদের ম্যাগাজিন যা ১৯৮৮ সালে প্রকাশিত হয়েছিল। এটিকে সফটকোর পর্নোগ্রাফি হিসাবে বর্ণনা করা হয়েছে। পত্রিকাটি সিডনি ভিত্তিক এবং সাপ্তাহিক প্রকাশিত হত।
ক্রিকেট বিশ্বকাপের স্বাগতিক দেশ
ক্রিকেট বিশ্বকাপের স্বাগতিক দেশ নির্ধারণ করা হয় আন্তর্জাতিক ক্রিকেট কাউন্সিলের নির্বাহী পরিষদ ভোটের মাধ্যমে। এরপূর্বে আগ্রহী দেশগুলোর দরপত্রে উল্লেখিত বিষয়াবলী যাচাই-বাছাই করে। ক্রিকেট বিশ্বকাপের ন্যায় বৃহৎ আসর ক্রিকেট জনপ্রিয় দেশগুলোয় অনুষ্ঠিত হয়েছে। অধিকাংশ বিশ্বকাপ প্রতিযোগিতা যৌথভাবে একই ভৌগোলিক অঞ্চলে অনুষ্ঠিত হয়েছে। ১৯৮৭, ১৯৯৬ ও ২০১১ সালে দক্ষিণ এশিয়ায়, অস্ট্রালেশিয়ায় ১৯৯২, আফ্রিকার দক্ষিণাঞ্চলে ২০০৩ ও ২০০৭ সালে ওয়েস্ট ইন্ডিজে আয়োজন হয়।
প্রথম তিনটি বিশ্বকাপসহ মোট চারবার ইংল্যান্ড বিশ্বকাপের স্বাগতিক দেশ হয়। ১৯৭৫, ১৯৭৯, ১৯৮৩ ও ১৯৯৯ সালে দেশটি স্বাগতিকের মর্যাদা পায়। এছাড়াও ২০১৯ সালে পঞ্চমবারের মতো তারা স্বাগতিক দেশ হিসেবে ক্রিকেট বিশ্বকাপ প্রতিযোগিতা আয়োজন করবে। একমাত্র দেশ হিসেবে ১৯৭৫ ও ১৯৯৯ সালে ইংল্যান্ড একাকী বিশ্বকাপ আয়োজন করেছে। প্রতিযোগিতার একমাত্র স্বাগতিক দেশ হিসেবে পরিচিতি পাওয়া স্বত্ত্বেও ১৯৮৩ ও ১৯৯৯ সালের প্রতিযোগিতার কিছু খেলা আয়ারল্যান্ড, নেদারল্যান্ডস, স্কটল্যান্ড এবং ওয়েলসে আয়োজিত হয়েছিল। ২০০৭ সালের প্রতিযোগিতা ওয়েস্ট ইন্ডিজে হলেও একক আয়োজকের মর্যাদা দেয়া হয়নি। ১৫টি ইংরেজিভাষী ক্যারিবিয় দেশসহ ব্রিটিশ উপনিবেশ ও অন্যান্য উপনিবেশের ক্রীড়া সংগঠন ওয়েস্ট ইন্ডিজ ক্রিকেট বোর্ডে প্রতিনিধিত্ব করে।
লন্ডনের লর্ড’স ক্রিকেট গ্রাউন্ড একমাত্র মাঠ হিসেবে একাধিক বিশ্বকাপ ফাইনাল খেলা আয়োজন করেছে। চারবার ইংল্যান্ডে অনুষ্ঠিত সকল বিশ্বকাপের ফাইনালই লর্ডসে অনুষ্ঠিত হয়েছে।
শ্রীলঙ্কা ও ভারত একমাত্র আয়োজক দেশ হিসেবে বিশ্বকাপ জয় করেছে। ১৯৯৬ ও ২০১১ সালের বিশ্বকাপে যৌথভাবে আয়োজনের দায়িত্বে থাকাকালীন তারা এ সম্মাননা অর্জন করে।
স্বাগতিকের তালিকা
(১) ইংল্যান্ড এককভাবে স্বাগতিক দলের মর্যাদা পায়। কিন্তু, ওয়েলসে একটি খেলা অনুষ্ঠিত হয়।
(২) ইংল্যান্ড এককভাবে স্বাগতিক দলের মর্যাদা পায়। কিন্তু, স্কটল্যান্ডে দুইটি এবং আয়ারল্যান্ড, নেদারল্যান্ডস ও ওয়েলসে একটি খেলা অনুষ্ঠিত হয়।
(৩) পাকিস্তান ২০১১ বিশ্বকাপে সহ-স্বাগতিকের মর্যাদা পায়। কিন্তু, লাহোরে শ্রীলঙ্কা দলের উপর হামলার প্রেক্ষিতে ১৭ এপ্রিল, ২০০৯ তারিখে আইসিসি অনিশ্চিত নিরাপত্তাজনিত কারণে এ অধিকার ফিরিয়ে নেয়।
১৯৭৫, ১৯৭৯ ও ১৯৮৩ ক্রিকেট বিশ্বকাপ
ইংল্যান্ড প্রথম তিনটি প্রতিযোগিতায় স্বাগতিক দেশের মর্যাদা পায়। আন্তর্জাতিক ক্রিকেট কাউন্সিল কর্তৃপক্ষ সিদ্ধান্ত নেয় যে, প্রথম প্রতিযোগিতাটি ইংল্যান্ডে অনুষ্ঠিত হবে। এর প্রধান কারণ ছিল যে, উদ্বোধনী প্রতিযোগিতা আয়োজনের পর্যাপ্ত সুযোগ-সুবিধাদি বিদ্যমান রযেছে। ভারত ক্রিকেট বিশ্বকাপের তৃতীয় আসরে স্বাগতিক হবার আগ্রহ দেখালেও অধিকাংশ আইসিসি’র সদস্য জুন মাসে পর্যাপ্ত দিবালোক থাকায় ইংল্যান্ডের পক্ষেই তাদের অবস্থান ব্যক্ত করেন। এর মানে হলো - একটি খেলা আয়োজনে একদিনেই শেষ করা সম্ভব।
১৯৭৫, ১৯৭৯ ও ১৯৮৩† স্বাগতিক: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿
১৯৮৭ ক্রিকেট বিশ্বকাপ
ইংল্যান্ডের বাইরে প্রথমবারের মতো বিশ্বকাপ প্রতিযোগিতা অনুষ্ঠিত হয় ১৯৮৭ সালে। ভারত ও পাকিস্তান যৌথভাবে এ প্রতিযোগিতা আয়োজন করে। স্থান পরিবর্তনের ফলে দিবালোক কম হওয়ার প্রেক্ষিতে প্রতি দলের ইনিংসের ওভার সংখ্যা ষাট থেকে পঞ্চাশ ওভারে নির্ধারণ করা হয়।
১৯৮৭ স্বাগতিক: 🇮🇳 ও 🇵🇰
২০০৭ ক্রিকেট বিশ্বকাপ
আন্তর্জাতিক ক্রিকেট কাউন্সিলের ঘূর্ণায়মান নীতির কারণে ওয়েস্ট ইন্ডিজ ২০০৭ সালের বিশ্বকাপ আয়োজনের সুযোগ পায়। ক্রিকেট বিশ্বকাপের ইতিহাসে এবারই প্রথম ক্যারিবিয় অঞ্চলে অনুষ্ঠিত হয়। এর প্রধান কারণ ছিল অতীতে বিশ্বকাপগুলোয় ওয়েস্ট ইন্ডিজ ক্রিকেট দল দ্বিতীয় সফলতম দল ছিল।
মার্কিন যুক্তরাষ্ট্র ফ্লোরিডার লডারহিলে নব নির্মিত ক্রিকেট স্টেডিয়ামে খেলা আয়োজনের জন্য ব্যাপকভাবে চেষ্টা চালালেও আইসিসি সকল খেলাই ক্যারিবিয় দেশগুলোয় আয়োজনের সিদ্ধান্ত নেয়। এছাড়াও, বারমুডা, সেন্ট ভিনসেন্ট ও গ্রেনাডা আয়োজক হবার আগ্রহ প্রকাশ করে ও জামাইকা পুনরায় আগ্রহ প্রকাশ করলেও তা প্রত্যাখ্যাত হয়।
ফলাফল:
২০০৭ স্বাগতিক:
২০১১, ২০১৫ ও ২০১৯ ক্রিকেট বিশ্বকাপ
২০১১ স্বাগতিক:, 🇮🇳 ও ২০১৫ স্বাগতিক: 🇦🇺 ও 🇳🇿 ২০১৯ স্বাগতিক: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿
হার্বার্ট হপ্টম্যান
হার্বার্ট অ্যারন হপ্টম্যান একজন মার্কিন গণিতবিদ। তিনি ১৯৮৫ সালে জেরোম কার্ল এর সাথে রসায়নে নোবেল পুরস্কার লাভ করেন।
জীবনী
হপ্টম্যান ১৯১৭ সালের ১৪ জানুয়ারি জন্মগ্রহণ করেন। তিনি ১৯৩৭ সালে সিটি কলেজ অব নিউ ইয়র্ক থেকে ব্যাচেলর অব সায়েন্স এবং ১৯৩৯ সালে কলাম্বিয়া ইউনিভার্সিটি থেকে গণিতে এমএ ডিগ্রি অর্জন করেন। তিনি ১৯৫৫ সালে ইউনিভার্সিটি অব ম্যারিল্যান্ড, কলেজ পার্ক থেকে গণিতে পিএইচডি ডিগ্রি লাভ করেন।
দোন নদী
দোন (Дон ) ইউরোপের পঞ্চম দীর্ঘতম নদী। মধ্য রাশিয়া থেকে দক্ষিণ রাশিয়ার আজভ সাগরে প্রবাহিত দোন নদী রাশিয়ার অন্যতম প্রধান নদী। এটি বাইজেন্টাইন সাম্রাজ্যের ব্যবসায়ীদের জন্য গুরুত্বপূর্ণ ভূমিকা পালন করেছিল। দোন অববাহিকাটির পশ্চিমে নিপার নদী, এর পূর্বে ভলগা নদী, এবং উত্তরে ওকা নদী (ভলগা এর উপনদী)। স্লাভিক যাযাবররা দোন নদীর স্থানীয় ছিলেন।
দোন টুলার (মস্কো থেকে ১২০ কিমি দক্ষিণে) দক্ষিণ-পূর্বে নভোমস্কোভ্‌স্ক শহরে শুরু হয়ে প্রায় ১,৮৭০ কিলোমিটার দূরত্বে আজভ সমুদ্রে প্রবাহিত হয়েছে। এর উৎস থেকে নদীটি দক্ষিণ-পূর্ব দিকে ভোরোনজ পর্যন্ত, তারপরে দক্ষিণ-পশ্চিমে আজভের দিকে প্রবাহিত হয়। নদী তীরে প্রধান শহর হলো রোস্তভ-ন্য-দানু। এর প্রধান উপনদী হলো সেভের্স্কি দোনেৎস ।
ইতিহাস
কুর্গান অনুমান অনুসারে ভলগা-দোন নদীর অঞ্চলটি খ্রিষ্টপূর্ব ৪০০০ এর কাছাকাছি সময়ে প্রোটো-ইন্দো-ইউরোপীয়দের জন্মভূমি ছিল। দোন নদী সভ্যতার একটি উর্বর আশ্রয় হিসাবে কাজ করেছিল যেখানে নিকট প্রাচ্যের নব্য প্রস্তর যুগীয় কৃষক সংস্কৃতি সাইবেরিয়ান গোষ্ঠীগুলির শিকারী সংস্কৃতির সাথে মিশ্রিত হয়েছিল, যার ফলে প্রত্ন-ইন্দো-ইউরোপীয়দের যাযাবর যাজকবাদের উৎপত্তি হয়েছিল। এন্টেসের পূর্ব স্লাভিক উপজাতি দোন এবং দক্ষিণ ও মধ্য-রাশিয়ার অন্যান্য অঞ্চলগুলিতে বাস করত।  দোন নদীর আশেপাশের অঞ্চল বাইজেন্টাইন সাম্রাজ্যের দ্বারা প্রভাবিত হয়েছিল কারণ বাইজেন্টাইন ব্যবসায়ীদের জন্য নদীটি গুরুত্বপূর্ণ ছিল।
প্রাচীনকালে এই নদীটিকে কিছু প্রাচীন গ্রিক ভূগোলবিদরা ইউরোপ এবং এশিয়ার সীমানা হিসেবে দেখতেন। জুবিলিসের বইয়ে এই নদীর পূর্বপ্রান্তের বিন্দু দিয়ে শুরু করে মুখ পর্যন্ত নূহের পুত্রদের বণ্টনের সীমান্তের অংশ হিসেবে উল্লিখিত হয়েছে। এর উত্তরের অংশ ইয়াফেসের এবং এর দক্ষিণের অংশ সামের। পুরাতন সিথিয়ানদের সময়ে এটি গ্রিক ভাষায় তানা ( Τάναϊς ) নামে পরিচিত ছিল এবং তখন থেকেই এটি একটি প্রধান ব্যবসায়িক পথ। তানাইস প্রাচীন গ্রীক উৎসগুলিতে মায়োটিয়ান জলাভূমিতে অবস্থিত নদীর নাম এবং তার উপর একটি শহর উভয়ের নাম হিসাবেই বর্ণিত হয়েছে। প্লিনি স্যালিস হিসাবে তানাইসের সিথিয়ান নাম দেয়।
প্লুতার্কের মতে, দোন নদী গ্রিক পুরাণের কিংবদন্তি অ্যামাজনদের বসতি ছিল।
মোহনার আশেপাশের অঞ্চলটি ১৪তম শতাব্দীর মাঝামাঝি সময়ে কালো মৃত্যু র উৎস বলে ধারণা করা হয়েছিল।
দোনকভের দুর্গটি ১৪তম শতাব্দীর শেষদিকে রায়জানের রাজকুমারা প্রতিষ্ঠা করেছিলেন। দুর্গটি ডানকভের বর্তমান শহর থেকে প্রায় দূরে দোনের বাম তীরে ছিল।  ১৫৬৮ সালে ক্রিমিয়ান তাতারদের হাতে ধ্বংস হয়ে যাওয়ার পরে শীঘ্রই এটি আরও শক্তিশালী জায়গায় পুনর্নির্মাণ করা হয়েছিল। জেরারডাস মারকেটর এর অ্যাটলাসে (১৫৯৬) এটাকে দোনকো হিসাবে উপস্থাপন করা হয়েছে। ডোনকভ আবার ১৬১৮ সালে স্থানান্তর করা হয় যা জোয়ান ব্লেউ  এর ১৬৪৫ সালের মানচিত্রে ডোনক্যাগোরড হিসাবে প্রদর্শিত হয়েছে।
ব্লেউ এবং মারকেটর দুজনেই ব্লেইউয়ের রেসানস্কয় ওজেরা লেবেলযুক্ত দোনকে একটি দুর্দান্ত হ্রদে সৃজন করার ষোড়শ শতাব্দীর কার্টোগ্রাফিক ঐতিহ্য অনুসরণ করেন । মারকেটর হ্রদটির সাথে রিয়াজান এবং ওকা নদী সংযুক্ত করার একটি জলপথ দেখানোর জন্য এখনও জিয়াকোমো গ্যাস্তাল্ডোকে (১৫৫১) অনুসরণ করেছেন।
আধুনিক সাহিত্যে দোন অঞ্চলটি ভেশেনস্কায়ার নোবেল পুরস্কার বিজয়ী লেখক মিখাইল শলোখভের And Quiet Flows the Don-এ উল্লেখিত হয়েছে।
এড পাওয়ারস
এড পাওয়ারস (জন্ম মার্ক আর্নল্ড ক্রিনস্কি; ২৫ অক্টোবর ১৯৫৪) একজন মার্কিন প্রযোজনা সংস্থা এড পাওয়ার প্রোডাকশনের মালিক, পর্নোগ্রাফিক চলচ্চিত্র পরিচালক, পর্নোগ্রাফিক চলচ্চিত্র প্রযোজক, হার্ডকোর পর্নোগ্রাফিক চলচ্চিত্র অভিনেতা এবং রেডিও টক শো হোস্ট। পাওয়ারস নিউ ইয়র্কের ব্রুকলিনে জন্মগ্রহণ করেন। তিনি তার ডার্টি ডেবুটান্টেস ধারাবাহিকের জন্য সবচেয়ে বেশি পরিচিত, যাতে অপেশাদার মহিলা অভিনয়শিল্পীদের দেখা যায়, যাদের কেউ কেউ আগে কখনো প্রাপ্তবয়স্ক চলচ্চিত্রে অভিনয় করেন নি। তিনিহস্তমৈথুন, পুরুষ অভিনয়শিল্পীদের সাথে যৌনতা এবং লেসবিয়ান দৃশ্যে অভিনয় করেন। ২০০৮ সালে, পাওয়ারস মন্দার কারণে মারাত্মকভাবে ক্ষতিগ্রস্ত হন এবং ক্যালিফোর্নিয়ার গ্রানাডা হিলসের তার বাড়িটি ফোরক্লোজারের অধীনে বিক্রি করেন এবং ওয়েলস ফার্গো বাড়ীটি কিনে নেন।
কামরাঙা
উৎপত্তি এবং বন্টন
কামরাঙার মূল পরিসীমা অজানা। এটি শ্রীলঙ্কা, ইন্দোনেশিয়া থেকে উদ্ভূত হতে পারে বলে মনে করা হয়; কিন্তু বিগত শত শত বছর ধরে ভারতীয় উপমহাদেশ এবং দক্ষিণ-পূর্ব এশিয়া অঞ্চলসমূহে এর চাষ করা হয়েছে। কামরাঙা ঐ এলাকায় স্থানীয় পছন্দের তালিকায় থাকলেও সম্প্রতি পূর্ব এশিয়া এবং অস্ট্রেলিয়ার কুইন্সল্যান্ড অংশে বেশ জনপ্রিয়তা অর্জন করেছে। পাশাপাশি প্রশান্ত মহাসাগরীয় দ্বীপের বিশেষ করে তাহিতি, নিউ ক্যালিডোনিয়া, পাপুয়া নিউ গিনি, হাওয়াই, এবং গুয়াম অঞ্চলেও এর ব্যাপক প্রসার লাভ করে। ভারত, দক্ষিণ-পূর্ব এশিয়া, দক্ষিণ চীন, তাইওয়ান এবং ফ্লোরিডায় বাণিজ্যিকভাবে কামরাঙার চাষ করা হয়। মূলত এই ফল অধিক হারে নিকারাগুয়া, কোস্টারিকা, পানামা, কলম্বিয়া, ইকুয়েডর, পেরু, ব্রাজিল, জ্যামাইকা, হাইতি, ডোমিনিকান প্রজাতন্ত্র, পুয়ের্তো রিকো, ত্রিনিদাদ, মেক্সিকো, গায়ানা এবং আফ্রিকা অংশে জন্মায়। তবে অন্যন্য এলাকায় কামরাঙার চাষ এবং উৎপাদন ব্যায়সাধ্য হয়ে থাকে।
বিবরণ
এই ফল দৈর্ঘ্য প্রায় এবং উপবৃত্তাকার আকৃতির হয়। এর সাধারণত পাঁচটি বিশিষ্ট অনুদৈর্ঘ্য ঢাল থাকে, কিন্তু বিরল দৃষ্টান্ত হিসেবে কখনো ৪টি অথবা ৮টি বা তারচেয়ে বেশি ঢাল থাকতে পারে। ক্রুশ আকৃতির বিভক্তি বা ভাগের কারণে এটি দেখতে তারকাসাদৃশ। কামরাঙার ত্বক পাতলা, মসৃণ, ও মোমের মতো হয় এবং পরিপক্ব অবস্থায় অন্ধকার হলুদাভ হালকা বর্ণ ধারণ করে। ভেতরের মাংসল স্থান পরিষ্কার এবং এবং হালকা হলুদ বর্ণের। প্রতিটি ফলের ১০ থেকে ১২টি সমতল হালকা বাদামী বীজ থাকতে পারে যা প্রস্থে  এবং নরম ও আঠাল ছিলকে আবদ্ধ।l একবার ফল থেকে অপসারণ করা হয়ে কয়েকদিনের মধ্যে কার্যকরতা হারায়।
পাকানোর সুযোগ দেয়া হলে চুকা বৈচিত্র্যের 'গোল্ডেন স্টার', ফলও মিষ্টি হতে পারে।
উত্তম পানভোজনবিদ্যা
thumb|left|Vertical, end view, and cross section of the ripe carambola
স্বাস্থ্য
thumb|left|কামরাঙা পরিপক্বতার নানারকম পর্যায়
উপকারিতা
কামরাঙায় প্রচুর পরিমাণে অ্যান্টিঅক্সিডেন্টস ও ভিটামিন রয়েছে, যা ত্বকের জন্য খুবই উপকারী। এই ফল খাওয়ার পাশিপাশি নিয়মিত এর রস ত্বকে ব্যবহার করতে পারেন। এটি আপনার ত্বকের তারুণ্য ধরে রাখবে এবং ত্বক দাগমুক্ত রাখবে।
বোল্ডস্কাই ওয়েবসাইটের জীবনধারা বিভাগে কামরাঙার কার্যকারিতা ও ব্যবহারের উপায় সম্বন্ধে পরামর্শ দেওয়া হয়েছে। এক নজরে চোখ বুলিয়ে নিন।
কামরাঙা ব্রণ দূর করতে বেশ কার্যকর। সমান পরিমাণ কামরাঙার রসের সঙ্গে লেবুর রস মিশিয়ে প্যাক তৈরি করুন। এবার একটি তুলার বলে এই মিশ্রণ লাগিয়ে ব্রণের ওপর লাগান। ১০ মিনিট রেখে ধুয়ে ফেলুন। দেখবেন, ধীরে ধীরে ব্রণ দূর হয়ে যাবে।
চোখের নিচের ফোলাভাব দূর করে
কামরাঙার স্লাইস চোখের নিচে লাগিয়ে ১০ মিনিট চোখ বন্ধ করে শুয়ে থাকুন। এবার পানি দিয়ে ধুয়ে ময়েশ্চারাইজার ব্যবহার করুন। এটি আপনার চোখের চারপাশের ফোলাভাব দূর করবে এবং টানটান রাখবে।
ত্বক পরিষ্কার করে
নিয়মিত বাসায় ফিরে কামরাঙার রস ত্বকে লাগিয়ে ৫ মিনিট ম্যাসাজ করে ১৫ মিনিট অপেক্ষা করুন। এবার পানি দিয়ে ধুয়ে ফেলুন। এই রস আপনার ত্বকের ময়লা জীবাণু সহজেই পরিষ্কার করে ত্বক সতেজ করতে সাহায্য করবে।
বয়সের ছাপ দূর করবে
যেকোনো প্রাকৃতিক উপাদানের সঙ্গে কামরাঙার রস মিশিয়ে প্যাক বানিয়ে মুখে লাগান। এটি আপনার ত্বকের বলিরেখা দূর করবে এবং ত্বক টানটান করবে। এর ফলে চেহারার বয়সের ছাপ দূর হবে।
ঝুঁকি
কামরাঙা ক্যারামবক্সিন এবং অক্সালিক অ্যাসিড ধারণ করে থাকে। উভয় পদার্থই কিডনি ফেইলুর, কিডনি পাথর বা এদের অধীনে কিডনি ডায়ালিসিস চিকিত্সারত ব্যক্তিদের জন্য ক্ষতিকর। এগুলোর সংমিশ্রণে কিডনি ব্যর্থতা হেঁচকি তৈরী করতে পারা, বমি, বমি-বমি ভাব, মানসিক বিভ্রান্তি, এবং কখনও কখনও মৃত্যু ঘটাতে পারে।   সাম্প্রতিক গবেষণা ক্যারামবক্সিনকে একটি নিউরোটক্সিনহিসাবে চিহ্নিত করে, যা আদর্শগতভাবে ফেনীলালানাইন এর অনুরূপ, এবং একটি গ্লুটামেটার্জিক এগনিস্ট। কিডনি রোগ ব্যক্তিদের জন্য বিষাক্ততা সত্ত্বেও, কামরাঙার মধ্যে অক্সালিক অ্যাসিড এবং ক্যারামবক্সিনের মাত্রা সাধারণ লোকের জন্য যথেষ্ট কম নিরাপদে হলেও পাচক হয়, যাদের কাছে এটা একটা নিরাপদ ও স্বাস্থ্যকর উভয় ধরনের খাদ্য।
ঔষধ মিথস্ক্রিয়া
মুলত চাষ হয়ঃ ধান পাট ভুট্টা মরিচ আলু সারিষা বেগুন
অন্যান্য ব্যবহারসমূহ
কাপড়ে লোহার দাগ লাগলে, কামরাঙা ফল কেটে টুকরো করে দাগের উপর ঘষতে হবে, দাগ উঠে যাবে।
লুডউইগ গুটম্যান
জন্ম ও প্রারম্ভিক জীবন
লুডউইগ গুটম্যান জার্মান নিয়ন্ত্রিত আপার সাইলেসিয়ার 'তোস্ট'-এ, বর্তমানে পোল্যান্ডের 'তোসাকি' তে ১৮৯৯ খ্রিস্টাব্দের ৩রা জুলাই জার্মানির এক ইহুদি পরিবারে জন্মগ্রহণ করেন।  যখন তার তিন বছর বয়স, পরিবার সিলিসিয়ান শহর কনিগশিত্তে (বর্তমানে পোল্যান্ড এর চোরজি ) চলে আসেন এবং সেখানে 'হিউম্যানিস্টিক গ্রামার স্কুল' থেকে ১৯১৭ খ্রিস্টাব্দে জার্মানির মাধ্যমিক পরীক্ষা,(অবিটুর পরীক্ষা) পাশ করে সামরিক সেবায় যোগ দেন।
প্রাথমিক কর্মজীবন
১৯১৭ খ্রিস্টাব্দে তিনি কনিগশিট্টির দুর্ঘটনা হাসপাতালে যখন স্বেচ্ছাসেবক হিসাবে ছিলেন, তিনি পায়ের আঙুলে আঘাতপ্রাপ্ত এক রোগীর সাথে প্রথম মুখোমুখি হন। রোগীটি এক কয়লা খনির কর্মী ছিলেন, কিন্তু তিনি  সেপসিসের কারণে মারা যান। গুটম্যান ১৯১৮ খ্রিস্টাব্দের  এপ্রিলে ব্রাসেলাউ বিশ্ববিদ্যালয়ে মেডিক্যাল শিক্ষার জন্য  পড়াশোনা শুরু করেন। তিনি ১৯১৯ খ্রিস্টাব্দে  ফ্রেইবুর্গ বিশ্ববিদ্যালয়ে স্থানান্তরিত হন এবং ১৯২৪ খ্রিস্টাব্দে মেডিসিনে ডক্টরেট ডিগ্রি লাভ করেন ।
১৯৩৩ খ্রিস্টাব্দে গুটম্যান ব্র্রাসেলাউতে (বর্তমানে পোল্যান্ডে) বিশ্ববিদ্যালয়ের নিউরোসার্জন ও প্রভাষক হিসাবে কর্মরত ছিলেন। গুটম্যান গবেষণা কেন্দ্রে  নিউরোসার্জারির পথিকৃৎ  ওটফ্রিড ফোস্টারের শিক্ষা লাভ করেন এবং ফোস্টারের প্রথম সহকারী হিসাবে সুনামের সাথে  কাজ করতে থাকেন। তা সত্ত্বেও  গুটম্যানকে ১৯৩৩ খ্রিস্টাব্দে নুরেমবার্গ আইন অনুসারে  বিশ্ববিদ্যালয়ের নিয়োগ এবং চাকরি থেকে বরখাস্ত করা হয়। তার পদবি পরিবর্তন করে "ক্র্যাঙ্কেনহেভেন্ডলার" ( যারা কেবল অসুস্থদের দেখাশোনা করেন) রাখা হয় নাৎসিরা ক্ষমতায় আসার সাথে সাথে ইহুদিদের  চিকিৎসা করার পেশা নিষিদ্ধ করা হয়েছিল এবং তাঁকে ব্রাসেলাউ ইহুদি হাসপাতালে নিয়োগ করা হয়েছিল। ১৯৩৭ খ্রিস্টাব্দে তিনি সেখানে  মেডিকেল ডিরেক্টর হন। ১৯৩৮ খ্রিস্টাব্দের ৯ই নভেম্বর (ক্রিস্টাল রাত) সময়ে ইহুদি জনগণ এবং সম্পত্তিগুলির উপর সহিংস হামলার সময়, গুটম্যান তার কর্মীদের বিনা প্রশ্নে যে কোন  রোগীকে ভর্তি করার নির্দেশ দিয়েছিলেন। পরের দিনই তিনি গেস্টাপোর অর্থাৎ নাজি জার্মানি গোপন নীতি অনুসারে এক একটি ভর্তির  সিদ্ধান্তকে ন্যায়সঙ্গত হিসাবে গ্রহণ করেছিলেন। এভাবে তিনি ৬৪ জন ভর্তি রোগী মধ্যে  ৬০ জনকে গ্রেফতার ও কনসেনেট্রশন ক্যাম্পে নির্বাসনে যাওয়া থেকে রক্ষা করেন।
ব্রিটেনে পলায়ন
ই ইহুদিদের উপর নাৎসিদের অত্যাচারের কারণে ১৯১৯ খ্রিস্টাব্দের গোড়ার দিকে গুটম্যান এবং তার পরিবার নিয়ে  জার্মানি ত্যাগ করেন। নাৎসিরা তাঁকে ভিসা দিয়েছিল পর্তুগাল ভ্রমণের, যাতে পর্তুগিজ একনায়ক আন্তোনিও ডি ওলিভিরা সালজারের চিকিৎসা করতে পারেন তিনি। এই সুযোগেই তিনি জার্মানি ত্যাগ করেন।
গুটম্যান ১৯৩৯ খ্রিস্টাব্দের ১৪ মার্চ, স্ত্রী এলসো সামিউল গুটম্যান, এক পুত্র, ডেনিস এবং এক ছয় বৎসর বয়সে কন্যা, ইভাকে নিয়ে ইংল্যান্ডের অক্সফোর্ডে পৌঁছান। গুটম্যানের লন্ডন হয়ে জার্মানি ফিরে আসার কথা ছিল। কিন্তু  কাউন্সিল ফর অ্যাসিস্টিং রিফিউজি একাডেমিকস (সিএআরএ) তাঁকে যুক্তরাজ্যে থাকার ব্যবস্থা করে। সিএআরএ তাদের পক্ষে ব্রিটিশ হোম অফিসের সাথে আলোচনা করে এবং অক্সফোর্ডে বসতি স্থাপনের জন্য গুটম্যান এবং তার পরিবারকে ২৫০ পাউন্ড সহায়তা প্রদান করে। গুটম্যান র্যাডক্লিফ ইনফার্মারিতে নিউরোসার্জারির নফিল্ড বিভাগে মেরুদণ্ডের আঘাতের গবেষণা চালিয়ে যান। লন্ডনে আসার পর প্রথম কয়েক সপ্তাহ গুটম্যান পরিবার বলিওল কলেজের মাস্টার্স লজে বসবাস করেছিলেন (মাস্টার স্যান্ডি লিন্ডসের সাথে) যতক্ষণ না তারা লনসডেল রোডে সম্পূর্ণ আলাদা বসত বাড়ির ব্যবস্থা করতে পারেন। গ্রাইকোটেস স্কুলের প্রধান শিক্ষিকা উভয় সন্তানের  বিনামূল্যে শিক্ষার ব্যবস্থা করেছিলেন। পরিবারটি অক্সফোর্ডের ইহুদি সম্প্রদায়ের সদস্যভুক্ত হয়। তার কন্যা ইভা বিখ্যাত অভিনেত্রী মরিয়ম মার্গোলাইসের বান্ধবী হয়ে ওঠে। ইউরোপ থেকে বাস্তুচ্যুত শিক্ষিত  ইহুদিদের আগমনের ফলে অক্সফোর্ডে ইহুদি সম্প্রদায় দ্রুত বৃদ্ধি পায়।
দ্বিতীয় বিশ্বযুদ্ধের সূত্রপাতের সময়  গুটম্যান ও তার পরিবার, সিএআরএ কাউন্সিলর এবং বলিওল কলেজের মাস্টার লর্ড লিন্ডসের বাড়িতে বসবাস করতেন।
স্টোক ম্যান্ডেভিল হাসপাতাল
১৯৪৫ খ্রিস্টাব্দে গুটম্যান পুরোপুরি ব্রিটিশ নাগরিক হয়ে ওঠেন। লন্ডন অলিম্পিকের উদ্বোধনের ঠিক পরে, ১৯৪৮ খ্রিস্টাব্দের ২৯ শে জুলাই হাসপাতালে অনুষ্ঠিত যুদ্ধ-প্রতিবন্ধীদের জন্য তিনি প্রথম স্টোক ম্যান্ডেভিলি গেমসের আয়োজন করেন । সমস্ত অংশগ্রহণকারীদের মেরুদণ্ডের জখম ছিল এবং তারা  হুইলচেয়ারেই প্রতিযোগিতা করেছিল। তার রোগীদের জাতীয় ইভেন্টে অংশ নিতে উৎসাহিত করার প্রয়াসে গুট্টম্যান প্যারাপ্লেজিক গেমস শব্দটি ব্যবহার করেছিলেন । এগুলি পরে "প্যারালিম্পিক গেমস " নামে পরিচিতি লাভ করে, যা পরে "সমান্তরাল গেমস" হয়ে ওঠে এবং অন্যান্য প্রতিবন্ধীরাও এতে অন্তর্ভুক্ত হন।
প্যারালিম্পিক
থাম্ব|টুট দক্ষিণে টেল সাউথের তেল আভিভের গ্রীষ্মকালীন প্যারা অলিম্পিকসে স্বর্ণপদক উপস্থাপন করছেন গুটম্যান
১৯৫২ খ্রিস্টাব্দের মধ্যে, ১৩০ টিরও বেশি আন্তর্জাতিক প্রতিযোগী স্টোক ম্যান্ডেভিলি গেমসে অংশ নিয়েছিল। করেছিল। বার্ষিক ক্রীড়ানুষ্ঠান ক্রমবর্ধমান ও অব্যাহত থাকায় এবং সংশ্লিষ্ট  সমস্ত নীতি ও প্রচেষ্টা অলিম্পিক গেমসের আয়োজকদের এবং আন্তর্জাতিক সম্প্রদায়ের সদস্যদের প্রভাবিত করতে শুরু করে । ১৯৫৬ খ্রিস্টাব্দের স্টোক ম্যান্ডেভিলি গেমসে, হুইলচেয়ার ক্রীড়া থেকে প্রাপ্ত সামাজিক ও মানবিক মূল্যবোধের মধ্য দিয়ে অলিম্পিক আন্দোলনে সেবার জন্য মেধাবী কৃতিত্বের জন্য গুটম্যানকে আন্তর্জাতিক অলিম্পিক কমিটি (আইওসি) কর্তৃক 'স্যার থমাস ফার্নি কাপ' প্রদান করা হয়।
স্টোক ম্যান্ডেভিলি গেমসকে অলিম্পিক গেমসের সমতুল্য করে তোলার লক্ষ্যে তার দৃষ্টিনিবন্ধ ছিল। ১৯৬০ খ্রিস্টাব্দে যখন আন্তর্জাতিক স্টোক ম্যান্ডেভিলি গেমস রোমের সরকারী ১৯৬০ গ্রীষ্মকালীন অলিম্পিকের পাশাপাশি অনুষ্ঠিত হয়েছিল তখনই তার উপলব্ধি এসেছিল। নবম বার্ষিক আন্তর্জাতিক স্টোক ম্যান্ডেভিলি গেমস এবং প্রাক্তন-সৈন্যদের ওয়ার্ল্ড ফেডারেশন (প্রতিবন্ধীদের জন্য ক্রীড়া সম্পর্কিত একটি আন্তর্জাতিক ওয়ার্কিং গ্রুপ) এর সহায়তায় আয়োজিত প্রথম প্যারালিম্পিক গেম হিসাবে স্বীকৃতিলাভ করে । ("প্যারালিম্পিক গেমস" শব্দটি আইওসি ১৯৮৪ খ্রিস্টাব্দে প্রথম প্রয়োগ করেছিল applied )
১৯৬১ খ্রিস্টাব্দে, গুটম্যান প্রতিবন্ধীদের জন্য ব্রিটিশ স্পোর্টস অ্যাসোসিয়েশন প্রতিষ্ঠা করেছিলেন, যা পরবর্তীকালে ইংলিশ ফেডারেশন অফ ডিসএবিলিটি স্পোর্ট হিসাবে পরিচিতি লাভ করে ।
পরবর্তী জীবন
১৯৬১ খ্রিস্টাব্দে, গুটম্যান প্যারাপ্লেজিয়ার আন্তর্জাতিক মেডিকেল সোসাইটি প্রতিষ্ঠা করেন। বর্তমানে এটি  আন্তর্জাতিক স্পাইনাল কর্ড সোসাইটি (আইএসসিওএস) নামে পরিচিত। উদ্বোধনের সময় থেকেই ১৯৭০ খ্রিস্টাব্দ পর্যন্ত  তিনি সোসাইটির সভাপতি ছিলেন। তিনি 'প্যারাপ্লেজিয়া'র (বর্তমানে স্পাইনাল কর্ড নামে পরিচিত ) পত্রিকার প্রথম সম্পাদক হন । তিনি ১৯৬৬ খ্রিস্টাব্দে চিকিৎসা সংক্রান্ত বিষয় থেকে অবসর নিলেও, খেলাধুলায় নিজেকে জড়িত  রেখেছিলেন।
উত্তরাধিকার
থাম্ব|"স্পোর্টস কিংবদন্তি" সিরিজ থেকে রাশিয়ান টিকিটে ২০১৩ খ্রিস্টাব্দে গুটম্যান ২০১৩ খ্রিস্টাব্দে হাসপাতাল তৈরির পাশাপাশি  গুটম্যান যুক্তরাজ্যের ন্যাশনাল সেন্টার ফর ডিসএবিলিটি স্পোর্ট স্টোক ম্যান্ডেভিলে স্টেডিয়াম তৈরি করেছিলেন।
বার্সেলোনার বিশেষজ্ঞ নিউরোরহেল্যাশন হাসপাতাল , ইনস্টিটিউট গুটম্যান [স্প্যানিশ ভাষায়] তার সম্মানে নামকরণ করা হয়েছে। এর প্রতিষ্ঠাতা, স্পেনের প্যারালজিগিক্সের জন্য প্রথম পুনর্বাসন ক্লিনিক হলেন গিলেরমো গঞ্জালেজ গিলবে, যিনি নিজে প্যারালজিয়ার সমস্যায় ভুগছিলেন এবং লুডভিগ গুটম্যানের সাথে ইংল্যান্ডে দুর্দান্ত গতি অর্জন করেছিলেন।
লন্ডন ২০১২ গ্রীষ্মকালীন প্যারা অলিম্পিক এবং অলিম্পিক গেমসের জুন ২০১২ খ্রিস্টাব্দে স্টোক ম্যান্ডেভিলি স্টেডিয়ামে গুটম্যানের একটি পূর্ণায়ব ব্রোঞ্জ মূর্তি উন্মোচন করা হয় এবং গেমসের শেষে, এটি জাতীয় মেরুদণ্ডের ইনজুরিস সেন্টারে এর স্থায়ী বাড়িতে স্থানান্তরিত করা হয়। গুটম্যানের কন্যা  ইভা লোফলার লন্ডন ২০১২ খ্রিস্টাব্দে প্যারা অলিম্পিক গেমসের অ্যাথলিট ভিলেজের মেয়র নিযুক্ত হন।
২০১২ খ্রিস্টাব্দের আগস্টে বিবিসি দ্বিতীয় বিশ্বযুদ্ধের সময় এবং তার পরে স্টোক ম্যান্ডেভিলিতে গুটম্যানের কাজ সম্পর্কিত একটি টিভি চলচ্চিত্র 'দ্য বেস্ট অফ ম্যান' সম্প্রচার করেছিল। লুসি গ্যানন রচিত ছবিটিতে অভিনেতা এডি মার্সান ডাঃ গুটম্যানের ভূমিকায় এবং রব ব্রাইডন গুরুতর আহত রোগীদের একজনের ভূমিকায় অভিনয় করেন।
গুটম্যানের কাজের অবদানে এবং মেরুদণ্ডের যত্নে আজীবন অবদানের স্বীকৃতি হিসাবে স্যার লুডভিগ গুটম্যান বক্তৃতামালা আন্তর্জাতিক মেডিকেল সোসাইটি অফ প্যারাপেলজিয়ার (বর্তমানে আইএসসিওএস) উদ্যোগে আয়োজিত হয়েছিল।
প্যারাপ্লেজিয়ার জন্য জার্মান মেডিকেল সোসাইটির লুডভিগ গুটম্যান পুরস্কার "মেরুদণ্ডের আঘাতের বিষয়ে ক্লিনিকাল গবেষণায় অসামান্য বৈজ্ঞানিক কাজ" করার জন্য দেওয়া হয়ে থাকে ।
২০১৯ খ্রিষ্টাব্দে [https://www.paralympicheritage.org.uk প্যারালিম্পিকের জন্মস্থান স্টোক ম্যান্ডেভিলে স্টেডিয়ামে জাতীয় প্যারা অলিম্পিক ঐতিহাসিক কেন্দ্রে একটি ছোট যাদুঘর নির্মান করা হয়েছিল,যেখানে প্যারালিম্পিক আন্দোলনের সংগ্রহ এবং প্রফেসর স্যার লুডভিগ গুটম্যানের মূল ভূমিকার নিদর্শন প্রদর্শিত হয়।
২০২১ খ্রিস্টাব্দের ৩রা জুলাই গুগল লুডউইগ গুটম্যানের ১২২ তম জন্মদিনে শ্রদ্ধার্ঘ্য নিবেদনে তাদের হোমপেজে এক ডুডল প্রদর্শন করে।
সম্মান
স্টোক ম্যান্ডেভিলিতে অবস্থিত পেনশন হাসপাতালের মন্ত্রনালয়ের স্পাইনাল ইনজুরি সেন্টারের অধীন ইনচার্জ নিউরোলজিকাল সার্জন হিসাবে,"১৯৫০ খ্রিস্টাব্দে রাজার জন্মদিনের সম্মানে তাঁকে ব্রিটিশ সাম্রাজ্যের (ওবিই) অর্ডার অফ অফিসার নিযুক্ত করা হয়েছিল। ১৯৫৭ খ্রিস্টাব্দের ২৮ শে জুন, তাঁকে সেন্ট ভেনেবল অর্ডার-এর সহযোগী অফিসার করা হয়।
১৯৬০ খ্রিস্টাব্দে তাকে কমান্ডার অফ দ্য অর্ডার অফ দি ব্রিটিশ এম্পায়ার (সিবিই) উপাধি প্রদান করা হয় এবং ১৯৬৬ খ্রিস্টাব্দে দ্বিতীয় রানী এলিজাবেথ নাইট প্রদান করেন
২৪ অক্টোবর ২০১৩, গুটম্যানের জীবন ও কাজের প্রতি শ্রদ্ধা জানিয়ে জাতীয় মেরুদণ্ডের ইনজুরি সেন্টারে অ্যাসোসিয়েশন অব ইহুদি শরণার্থী (এজেআর) দ্বারা একটি স্মৃতি ফলক উন্মোচন করা হয়েছিল। এজেআরের সক্রিয় সদস্য হিসাবে, তিনি বোর্ডে ২৫ বছরেরও বেশি সময় ধরে দায়িত্ব পালন করেছিলেন।
২০২১ খ্রিস্টাব্দের ৩রা জুলাই, গুগল তাকে একটি ডুডল দিয়ে সম্মানিত করে।
রয়্যাল ফুটবল ক্লাব ওস্টেন্ডে
কনিঙ্কলিয়েকে ভোয়েতবাল ওস্টেন্ডে (এছাড়াও কেভি ওস্টেন্ডে ( বা ), রয়্যাল ফুটবল ক্লাব ওস্টেন্ডে ,অথবা শুধুমাত্র কেভিও নামে পরিচিত) হচ্ছে ওস্টেন্ডে ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০৪ সালে প্রতিষ্ঠিত হয়েছে। কেভি ওস্টেন্ডে তাদের সকল হোম ম্যাচ ওস্টেন্ডের ভের্সলেস এরিনায় খেলে থাকে; যার ধারণক্ষমতা হচ্ছে ৮,৪০০। বর্তমানে এই ক্লাবের ম্যানেজারের দায়িত্ব পালন করছেন আলেক্সান্ডার ব্লেসিন এবং সভাপতির দায়িত্ব পালন করছেন ফ্রাঙ্ক ডির্কেন্স। ফরাসি মধ্যমাঠের খেলোয়াড় কেভিন ভন্দেদ্রিশ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কেভি ওস্টেন্ডে এপর্যন্ত ৪টি শিরোপা জয়লাভ করেছে; যার মধ্যে ২টি বেলজীয় দ্বিতীয় বিভাগ এবং ২টি বেলজীয় দ্বিতীয় বিভাগ চূড়ান্ত পর্ব শিরোপা রয়েছে।
অভি ভট্টাচার্য
অভি ভট্টাচার্য (১৯২১-১৯৯৯) হিন্দি ও বাংলা চলচ্চিত্রের একজন ভারতীয় অভিনেতা, যিনি ১৯৫০ এবং ১৯৬০ এর দশকে চলচ্চিত্রে অভিনয়ের জন্য বেশি পরিচিত। তার উল্লেখযোগ্য কিছু চলচ্চিত্র হল যাত্রিক (১৯৫২), জাগৃতি (১৯৫৪), অনুরাধা (১৯৬০) এবং সুবর্ণরেখা (১৯৬৫)। কর্মজীবনে তিনি  ঋত্বিক ঘটক, গুরু দত্ত, বিমল রায় এবং সত্যেন বোসের মতো চলচ্চিত্র পরিচালকদের সাথে কাজ করেছিলেন।
১৯৪৭ সালে রবীন্দ্রনাথ ঠাকুরের একটি উপন্যাস অবলম্বনে নীতিন বোস পরিচালিত বোম্বে টকিজের নৌকাডুবি চলচ্চিত্রের মাধ্যমে তাঁর চলচ্চিত্র জীবনের শুরু হয়। । কয়েক দশকে ব্যপ্ত অভিনয় জীবনে তিনি বিনোদ খান্না এবং যোগিতা বালি অভিনীত মেমসাব এবং বিশ্বজিৎ, সাধনা এবং ধর্মেন্দ্র অভিনীত ইশক পার জোর নেহি-তে খলনায়ক চরিত্রে অভিনয় করেছিলেন। পরবর্তীতে ১৯৭১ সাল নাগাদ তিনি  দাদাজি (গৃহস্থাশ্রমে যাঁর নাম ছিল শ্রী অমিয় রায় চৌধুরী) নামে পরিচিত এক অধ্যাত্মপুরুষের সংস্রবে আসেন ও ক্রমে আধ্যাত্মিকতায় মনোনিবেশ করেন। তিনি ডেসটিনি উইথ দাদাজি শিরোনাম একটি বই লিখেছিলেন, এতে তিনি দাদাজির সাথে তাঁর অভিজ্ঞতা ও উপলব্ধি  লিপিবদ্ধ করেছিলেন। কর্মজীবনের শেষের দিকে তিনি বহু পৌরাণিক ছবিতে অভিনয় করেছিলেন। তিনি তুলসী বিভা, বিষ্ণু পুরাণ, হরি দর্শন, এবং কিষাণ অর ভগবান এবং মহাভারতে কৃষ্ণের মতো অনেক ছবিতে ভগবান বিষ্ণুর ভূমিকায় অভিনয় করেছিলেন।
ভোজাক
ওজাক (পোলিশ: wojak, 'সৈনিক'), একটি ইন্টারনেট মিম যা ফিলস গাই নামেও পরিচিত। এটা একজন টেকো লোকের চিন্তিত মুখের খুবই সাধারণ সাদাকালো একটি কার্টুন, এবং সাধারণত বিষাদ বা নিঃসঙ্গতা-এ ধরনের আবেগ প্রতিনিধিত্ব করতে পোস্ট করা হয়।
গ্যালভানাইজেশন
থাম্ব|upright|সিঙ্গাপুরের একটি সড়ক বাতি, [[উত্তপ্ত-নিমজ্জিত গ্যালভানাইজেশন|উত্তপ্ত-নিমজ্জিত গ্যালভানাইজেশনের ফলে ঔজ্জ্বল্য প্রদর্শন করছে।]] গ্যালভানাইজেশন বা গ্যালভানিকরণ হলো মরিচা প্রতিরোধ করার জন্য ইস্পাত বা লোহাতে দস্তার প্রলেপ প্রয়োগ করার প্রক্রিয়া। সর্বাধিক প্রচলিত পদ্ধতি হল উত্তপ্ত-নিমজ্জিত গ্যালভানাইজেশন, এতে প্রলেপ দেওয়ার মত বস্তুগুলি গলিত গরম দস্তাতে নিমজ্জিত করে নেওয়া হয়।
সুরক্ষামূলক কার্য
গ্যালভানাইজেশন বা গ্যালভানিকরণ নিম্নলিখিত মূল উপায়ে অন্তর্নিহিত লোহা বা ইস্পাতকে সুরক্ষা দেয়:
ইতিহাস এবং ব্যুৎপত্তি
থাম্ব|গ্যালভানাইজেশন প্রক্রিয়ায় তড়িৎ প্রলেপযুক্ত পেরেক তড়িৎ প্রলেপযুক্ত লোহার প্রথম দিকের উদাহরণ দেখতে পাওয়া যায় রয়েল আর্মারিজ যাদুঘরে সংরক্ষিত ১৭শ শতাব্দীর ভারতীয় বর্ম।
গ্যালভানাইজেশন (Galvanization) শব্দটি ইতালীয় বিজ্ঞানী লুইগি গ‍্যালভানির নাম থেকে ফরাসি ভাষার মাধ্যমে এসেছে। তবে এটি একটি অস্পষ্ট ধারণা; কেননা এভাবে দস্তার প্রলেপে গ‍্যালভানির কোনও যোগ ছিল না।
"গ্যালভানাইজড" শব্দটি দিয়ে এখন রূপকার্থে কোন উদ্দীপকের প্রভাবে কোনও ব্যক্তি বা গোষ্ঠীর দ্বারা ঘটিত ক্রিয়াকলাপকেও বোঝানো হয়। , আধুনিক ব্যবহারে, "গ্যালভানাইজিং" বা গ্যালভানিকরণ শব্দটি মূলত দস্তার প্রলেপের সাথে জড়িত, অন্য কোন ধাতুকে বোঝানো হয়না। উত্তপ্ত-নিমজ্জিত গ্যালভানাইজেশন পূর্বসূরী,- তড়িৎ প্রলিপ্ত অনুরঞ্জন, এটির পেটেন্ট (স্বত্ত্বাধিকার) নিয়েছিলেন প্যারিসের স্ট্যানিস্লাস সোরেল, ১০ই জুন ১৮৩৭ তারিখে।